Տարբերանշան
**Ritter Sport**, շոկոլադի գերմանական ապրանքանիշ, որը պատկանում է *Alfred Ritter GmbH & Co KG* ընկերությանը, տեղակայված է Գերմանիայի Վալդենբուխ քաղաքում։

Պատմությունը
------------

1912 թվականին հրուշակագործ Ալֆրեդ Օյգեն Ռիթերն (Alfred Eugen Ritter) ու Կլարա Գյոթլեն (Clara Göttle) ամուսնությունից հետո հիմնադրում են իրենց առաջին հրուշակագործային AlRiKa (Alfred Ritter Cannstatt) ֆաբրիկան, որը զբաղվում էր շոկոլադի և քաղցրավենիքի արտադրությամբ։ 1932 թվականին *Ritter Sport*-ը գրանցվում է որպես ապրանքանիշ։ Կլարա Ռիթերը մի միտք ուներ՝ զարգացնել սպորտային շոկոլադը։ Նպատակը հետևյալն էր․ չնայած սովորական շոկոլադե սալիկի քաշին՝ այն պետք է տեղավորվեր ցանկացած սպորտային բաճկոնի գրպանում։ Շոկոլադի սալիկները սկզբում անվանվեցին Սպորտային շոկոլադ (Sport-Schokolade), այնուհետև 1970 թվականին Ռիթեր Սպորտ շոկոլադ (Ritter Sport Schokolade )։ Հենց այս թվականին էլ ձեռնարկությունը ձեռնամուխ է լինում շոկոլադի առավել լայն տարածմանը։ Նկարահանվում են մի շարք հեռուստատեսային գովազդներ, ներկայացվում է ապրանքանիշի կարգախոսը՝ «Քառակուսի, պրակտիկ, լավը» գերմ.՝  „Quadratisch. Praktisch. Gut"։ 
Հետագա տարիներին մի ապրանքանիշի հիմնական բաղադրիչների հետ մի շարք փոփոխություններ են կատարվում․ այսպես ապրանքները ներկայացվում են տարբեր գույներով, սկսվում է սալիկների մինի տարբերակի, դիետիկ շոկոլադի, ինչպես նաև ամանորյա և Զատիկի տոնին նվիրված սալիկների արտադրանքը։ Շոկոլադի՝ այն ժամանակ նախադեպը չունեցող վառ գունավորված և հեշտ բացվող փաթեթավորումը շոկոլադը դարձնում է շուկայի ամենաարտասովոր ապրանքը։ 
Ներկայումս ապրանքանիշը տարածված է աշխարհի 90 երկրներում։

Ապրանքանիշը
-----------

1970 թվականին բարձրաձայնված կարգախոսը պետք է ներկայացներ ապրանքանիշի բոլոր առանձնահատկությունները, մասնավորապես քառակուսի ձևն ու նրա պրակտիկ չափը։ Փաթեթավորման ձևը մեծ ճանաչում և արժեք ստացավ, քանի որ մինչ օրս էլ շատ քիչ են շոկոլադի ապրանքանիշերը, որոնք սալիկների նմանատիպ տարբերակն են առաջարկում։ 
Ընկերության տարբերանիշը 1980 թվականից անփոփոխ է։ Տարբերանիշը բաղկացած է *Ritter* բառի կոր դրոշմամբ, որի ներքևում մեծ տառերով գրված է *Sport* բառը, և դրանք միասին վերցված են քառակուսու մեջ։ Առաջին անգամ ապրանքանիշի կողմից մտածված *Knick-Pack* փաթեթավորման ձևը պաշտպանված է հեղինակային իրավունքով։

Շոկոլադի տեսակները
------------------

Շոկոլադի տեսակներ
Buddy Bears
*Ritter Sport* շոկոլադի քառակուսի արտադրանքը բաղկացած է 25 հիմնական և այլ փոփոխվող տեսակներից, որոնցից յուրաքանչյուրն ունի իր հստակ սահմանված գույնը։ 
2009 թվականին ձեռնարկությունը հրապարակել է ամենաշատ պահանջարկ վայելող 5 տեսակների անունները։ Դրանք են՝

* «Ամբողջական պնդուկ»
* «Նուգա»
* «Մարցիպան»
* «Ռոմ, խաղող, ընկույզ»
* «Ալպյան կաթ»

Մեծ պահանջարկ են վայելում նաև օրգանական բույսերից պատրաստված համեմունքներով, դիաբետիկների համար նախատեսված, առանց լակտոզի տարբերակները։ 
Ապրանքանիշը առաջարկում է սալիկների հետևյալ տարբերակները

* Ալպյան կաթ (Alpenmilch)
* Կապուչինո (Cappuccino)
* Կարամել-նուշ (Caramelised Almonds)
* Կոկոսով թխվածքաբլիթ (Coconut Macaroon)
* Մուգ կրեմ-պրամլին (Darc Praline Creme)
* Դառը ամբողջական ընկույզով Dunkle Voll-Nuss)
* Էկվադորյան ընտրյալ կակաո 72% (Edel-Vollmilch)
* Էկվադորյան ընտրյալ կակաո 73% (Edel-Bitter)
* Միաեղջյուր (Einhorn)
* Ազնվամորի և յոգուրտ (Erdbeer Joghurt)
* Մանրացված գետանուշ (Erdnuss Flakes)
* Էսպրեսո (Espresso)
* Նուրբ կրեմով դառը շոկոլադ (Feinherb á la Mousse au Chocolat)
* Նուշ (Ganze Mandel)
* Վարսակ և բանան (Hafer Und Banane)
* Կիսադառը (Halbbitter)
* Անտառային ընկույզ (Haselnuss)
* թխվածքաբլիթ և մեղր (Honig + Crisp)
* Մեղր, աղ, նուշ (Honig+Salz+Mandel)
* Յոգուրտ (Joghurt)
* Անտառային հատապտուղներ յոգուրտում (Joghurt ai Frutti di Bosco)
* Կրեմ-կակաո (Kakaocreme)
* Շոկոլադե մուս (Kakao-Mousse)
* Կարամել և ընկույզ (Karamel Nuss)
* Թխվածքաբլիթ և անտառային ընկույզ (Keks + Nuss)
* Եգիպտացորենի (Knusperflakes)
* Թխվածքաբլիթ (Knusperkeks)

Ծանոթագրություններ
------------------

1. ↑  RITTER SPORT

Արտաքին հղումներ
----------------

* Archived 2017-11-08 at the Wayback Machine.
* 
* Archived 2017-11-15 at the Wayback Machine.
* 
*